Diari Oficial de la Generalitat Valenciana


Sumari del DOGV 3788, del 07-07-2000 (2000/5428)

ORDRE de 8 de juny de 2000, de la Conselleria de Cultura i Educació, per la qual s'autoritza el centre professional d'ensenyaments musicals Districte Marítim Grau de Gandia, a Gandia-Grau.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/5428


Data del document
:   08-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Gandia
    * centre d'ensenyament
    * educació artística
    * música

ORDRE de 8 de juny de 2000, de la Conselleria de Cultura i Educació, per la qual s'autoritza el centre professional d'ensenyaments musicals Districte Marítim Grau de Gandia, a Gandia-Grau. [2000/X5428]
  
L'expedient ha sigut iniciat pel representant de l'associació Escola de Música Districte Marítim Grau de Gandia, en sol·licitud d'autorització del centre professional d'ensenyaments musicals Districte Marítim Grau de Gandia, a Gandia-Grau.
  
Per Resolució de 15 de desembre de 1999, de la Direcció General de Centres Docents, s'aprovà la proposta d'instal·lacions i ús educatiu dels espais reflectits en la documentació tècnica presentada per a obtindre l'autorització com a centre professional de música, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir a allò que se sol·licita.
  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics; i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar com a centre professional, per a impartir ensenyaments de música de grau elemental i mitjà corresponents a la nova ordenació educativa, el centre que més avall s'indica, en les condicions que s'especifiquen:
  
Denominació genèrica: Centre Professional Autoritzat d'Ensenyaments Musicals Denominació específica: Districte Marítim Grau de Gandia
  
Domicili: Av. del Port, s/n (Edifici Centre Cultural i Musical del Grau)
  
Localitat: Gandia-Grau
  
Província: València
  
Codi: 21193041
  
Titular: Associació Escola de Música Districte Marítim Grau de Gandia
  
Ensenyaments que s'autoritzen:
  
- Ensenyaments de música de Grau Elemental: flauta travessera, oboé, clarinet, fagot, saxòfon, trompa, trompeta, trombó, tuba, percussió, violí, viola, violoncel, piano, guitarra i contrabaix.
  
- Ensenyaments de música de Grau Mitjà: piano, guitarra, cant, violí, viola, violoncel, contrabaix, flauta travessera, oboè, clarinet, fagot, saxòfon, trompa trompeta, trombó, tuba i percussió.
  
Així mateix, el centre haurà d'impartir els ensenyaments complementaris requerits tant en el Decret 151/1993, de 17 d'agost (DOGV de 02.09.1993), modificat pels decrets 72/1996, de 2 d'abril (DOGV de 19.04.1996) i 216/1997, de 30 d'abril (DOGV de 27.08.1997), com en el Decret 2618/1966, de 10 de setembre (BOE de 24.20.1966), per a completar els estudis de les especialitats instrumentals que s'autoritzen.
  
Nombre de llocs escolars:
  
- Grau Elemental: 140 llocs escolars
  
- Grau Mitjà: 180 llocs escolars
  
Segon
  
El centre gaudirà de plenes competències acadèmiques en totes les matèries, corresponents al nou sistema educatiu autoritzades.
  
Tercer
  
Sense perjudici d'allò establit en l'apartat segon, i en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música, d'Oliva, codi número 31268284.
  
Quart
  
La present autorització esdevindrà efectiva des de l'inici del curs acadèmic 1999/2000.
  
Cinqué
  
Qualsevol modificació dels termes d'esta ordre requerirà la preceptiva autorització de l'administració educativa.
  
DISPOSICIÓ ADDICIONAL
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 8 de juny de 2000
  
El conseller de Cultura i Educació,